จริงๆแล้วร้านนี้ผมเคยผ่านหลายที เป็นร้านที่ตบแต่งดูน่านั่งและน่าดื่มเหล้าสุดๆ เพราะเป็นบ้านเก่าเอามาจัดเป็นร้าน มีพื้นที่ข้างนอก และคนเยอะสุดๆ แต่พอเห็นป้ายที่เขียนไว้ว่า もつ焼 มันคือไส้ย่างไม่ใช่เรอะ (ไม่แน่ใจคำแปลที่แน่นอนเหมือนกันครับ) 5555 แต่มันไม่ค่อยดึงดูดผมสักเท่าไร จนมาวันนี้ เนื่องจากร้านแถวนี้ทานจนหมดมุกแล้วสำหรับร้านญี่ปุ่นร้านนี้ก็เป็นตัวเลือกที่ดีเหมือนกัน

เข้ามาในร้านครับตามสไตล์ร้านแบบนี้แน่นอนว่าไม่มีคนไทยแม้แต่โต๊ะเดียวเช่นเคย 5555 คิดในใจว่าต้องอร่อยแน่ๆ นั่งปุ๊ปสั่งสาเกพร้อมกับดูเมนูทันที โอ้ว..มีแต่เครื่องในจริงๆด้วย 55555 แยกประเภทชัดเจนเช่น แบบปิ้งย่างก็จะเป็นไม้ๆครับ หมู เนื้อ ไก่ แบบทอด แบบต้ม ฯลฯ ผมลองสั่งหลายอย่างที่หลายร้านไม่มีครับ เช่น กระเพาะหมูย่าง คากิย่าง มาลองทาน ร้านนี้ถือว่าย่างได้ชุ่มกว่าร้านหลายๆร้านครับ (ย่างเกลือ) ราคาร้านนี้จะเป็นไม้นะครับ ส่วนใหญ้ 30 บาท สั่งต้มเครื่องในมาอีกถ้วยเนื่องจาก นาเบะหมด -"- ไฮไลท์เลยนะนั่น ตอนร้อนๆอร่อยมาก อย่าทานตอนมันเย็นนะครับ กลิ่นไส้จะออก

ถือว่าเหมาะแก่การมาทานเล่นมากกว่าเอาอิ่มเพราะหลายอย่างเป็นอาหารแกล้มเหล้าครับ และคงเอกลักษณ์ไว้ได้ดี คือแยกประเภทไว้ครับ ไม่ใช่ร้านญี่ปุ่นเอาใจคนไทยประเภทคุณอย่ากทานอะไรก็มีหมด ประมาณ เข้าร้านราเมนอยากทาน ซาซิมิ ข้าวหน้าแกงกระหรี่ ฯลฯ แล้วมันจะอร่อยเรอะ -_-"

ถ้าเทียบอาหารบ้านเราประเภท เดินเข้าร้านบะหมี่หมูแดง มีขายเย็นตาโฟ ต้มเลือดหมู ข้าวขาหมู กับข้าวตามสั่งแหละครับ 

อ่ออีกอย่างร้านนี้ก็มีอาหารทานเอาอีกนะครับแต่เป็นเน้นแบบทานเหล้ามาแล้วแล้วตบก่อนเข้านอนครับ เช่นอุด้งหรือข้าวกับไข่ไว้ใส่นาเบะ หรือราเมนร้อนๆก่อนกลับบ้านครับ